”Du dør snart. Jeg kommer og nakker dig i aften”.

Et opdigtet, men ikke desto mindre troværdigt bud på ordlyden af en hadefuld ytring sendt af sted på de sociale medier.

Projektet ROHP - Research on Online Political Hostility. Carlsberg Fondet har doneret 15,7 mio. kroner. Begynder i januar 2020. Projektet er interdisciplinært, og forskere med speciale i radikalisering, sociale medier og dataindsamling deltager. Kilde: Aarhus Universitet

Men hvorfor tillader vi os at give slip på enhver anstændighed, når vi sidder ved tasterne, og hvad kan man gøre ved det?

Det skal et nyt, internationalt forskningsprojekt ved Aarhus Universitet forsøge at finde ud af.

I spidsen for projektet står professor i statskundskab Michael Bang Petersen, der mener, at vi som samfund har skabt en digital debat, der er skadelig for demokratiet.

Michael Bang Petersen er professor på Aarhus Universitet. (Foto: Mia Ulvgraven © Aarhus Universitet)